CELEX: 32005D0127
Language: el
Date: 2005-02-11 00:00:00
Title: 2005/127/ΕΚ: Απόφαση της Επιτροπής, της 11ης Φεβρουαρίου 2005, σχετικά με την εκκαθάριση των λογαριασμών ορισμένων οργανισμών πληρωμών στο Βέλγιο, την Ισπανία και την Ελλάδα σε σχέση με τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων για το οικονομικό έτος 2001 [κοινοποιηθείσα υπό τον αριθμό Ε(2005) 295]

15.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/24
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 11ης Φεβρουαρίου 2005
   σχετικά με την εκκαθάριση των λογαριασμών ορισμένων οργανισμών πληρωμών στο Βέλγιο, την Ισπανία και την Ελλάδα σε σχέση με τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων για το οικονομικό έτος 2001
   [κοινοποιηθείσα υπό τον αριθμό Ε(2005) 295]
   (Τα κείμενα στη γαλλική, ελληνική, ισπανική και ολλανδική γλώσσα είναι τα μόνα αυθεντικά)
   (2005/127/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, σχετικά με τη χρηματοδότηση της Κοινής Γεωργικής Πολιτικής (1), και ιδίως το άρθρο 7 παράγραφος 3,
   Αφού ζήτησε τη γνώμη της επιτροπής ταμείου,
   Εκτιμώντας τα ακόλουθα:
   
               (1)
            
            
               Με την απόφασή της 2002/461/ΕΚ της 12ης Ιουνίου 2002, για την εκκαθάριση των λογαριασμών των κρατών μελών στο πλαίσιο των δαπανών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2001 (2), η Επιτροπή εκκαθάρισε τους λογαριασμούς όλων των οργανισμών πληρωμών εκτός από τον βελγικό οργανισμό πληρωμών «Betaalorgaan van de Vlaamse Gemeenschap», τους ισπανικούς οργανισμούς πληρωμών «FEGA» και της χώρας των Βάσκων και τους ελληνικούς οργανισμούς πληρωμών.
            
         
               (2)
            
            
               Μετά την υποβολή νέων πληροφοριών από το Βέλγιο, την Ισπανία και την Ελλάδα και μετά από συμπληρωματικούς ελέγχους, η Επιτροπή είναι τώρα σε θέση να αποφασίσει σχετικά με την ειλικρίνεια, την πληρότητα και την ακρίβεια των λογαριασμών που υπέβαλαν οι οικείοι οργανισμοί πληρωμών.
            
         
               (3)
            
            
               Κατά την εκκαθάριση των λογαριασμών των οικείων οργανισμών πληρωμών από το Βέλγιο, την Ισπανία και την Ελλάδα, η Επιτροπή οφείλει να λάβει υπόψη τα ποσά που έχουν ήδη καταβληθεί στο Βέλγιο και έχουν ήδη κρατηθεί από την Ισπανία και την Ελλάδα με βάση την απόφασή της 2002/461/ΕΚ. Συνεπώς η παρούσα απόφαση δεν έχει δημοσιονομικές επιπτώσεις.
            
         
               (4)
            
            
               Σύμφωνα με το άρθρο 7 παράγραφος 3 του κανονισμού (ΕΚ) αριθ. 1258/1999 και το άρθρο 7 παράγραφος 1 του κανονισμού (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων (3), η παρούσα απόφαση, η οποία στηρίζεται σε λογιστικές πληροφορίες, δεν προδικάζει μεταγενέστερες αποφάσεις της Επιτροπής περί εξαίρεσης από κοινοτικές χρηματοδοτήσεις των δαπανών που δεν πραγματοποιήθηκαν σύμφωνα με τους κοινοτικούς κανόνες,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση εκκαθαρίζονται οι λογαριασμοί του βελγικού οργανισμού πληρωμών «Betaalorgaan van de Vlaamse Gemeenschap», των ισπανικών οργανισμών πληρωμών «FEGA» και της χώρας των Βάσκων και των ελληνικών οργανισμών πληρωμών ΓΕΔΙΔΑΓΕΠ/ΟΠΕΚΕΠΕ όσον αφορά τις δαπάνες που χρηματοδοτήθηκαν από το τμήμα Εγγυήσεων του ΕΓΤΠΕ για το οικονομικό έτος 2001.
   Τα ποσά που πρέπει να ανακτηθούν από τα οικεία κράτη μέλη ή να πληρωθούν στα κράτη μέλη με βάση την παρούσα απόφαση, καθορίζονται στο παράρτημα.
   Άρθρο 2
   Αποδέκτες της παρούσας απόφασης είναι το Βασίλειο του Βελγίου, το Βασίλειο της Ισπανίας και η Ελληνική Δημοκρατία.
   
      Βρυξέλλες, 11 Φεβρουαρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 103.
   
      (2)  ΕΕ L 160 της 18.6.2002, σ. 28.
   
      (3)  ΕΕ L 158 της 8.7.1995, σ. 6· κανονισμός όπως τροποποιήθηκε τελευταία από τον κανονισμό (ΕΚ) αριθ. 2025/2001 (ΕΕ L 274 της 17.10.2001, σ. 3).
   
      ΠΑΡΑΡΤΗΜΑ
      Εκκαθάριση των λογαριασμών των οργανισμών πληρωμών στο Βέλγιο, την Ισπανία και την Ελλάδα που δεν εκκαθαρίστηκαν με την απόφαση 2002/461/ΕΚ
      Οικονομικό έτος 2001
      
                  (σε ευρώ)
               
            
                  Κράτη μέλη
               
               
                  2001 — Δαπάνες των οργανισμών πληρωμών των οποίων εκκαθαρίζονται οι λογαριασμοί
               
               
                  Μειώσεις και αναστολές για όλο το οικονομικό έτος
               
               
                  Σύνολο που περιλαμβάνει τις μειώσεις και τις αναστολές
               
               
                  Προκαταβολές που καταβλήθηκαν στο κράτος μέλος για το οικονομικό έτος
               
               
                  Συνολικό ποσό που πρέπει να ανακτηθεί από (–) ή να επιστραφεί (+) στο κράτος μέλος
               
               
                  Ποσό που ανακτήθηκε από (–) ή επιστράφηκε (+) στο κράτος μέλος ως συνέπεια της απόφασης 2002/461/ΕΚ
               
               
                  Ποσό που πρέπει να ανακτηθεί από (–) ή να επιστραφεί (+) στο κράτος μέλος ως συνέπεια της παρούσας απόφασης
               
            
                  = δηλωμένες δαπάνες στην ετήσια δήλωση
               
            
                  a
               
               
                  b
               
               
                  c = a + b
               
               
                  d
               
               
                  e = c – d
               
               
                  f
               
               
                  g = e – f
               
            
                  BE
               
               
                  934 642 272,81
               
               
                  0,00
               
               
                  934 642 272,81
               
               
                  934 490 884,20
               
               
                  151 388,61
               
               
                  151 388,61
               
               
                  0,00
               
            
                  ES
               
               
                  6 172 928 253,67
               
               
                  665 990,46
               
               
                  6 173 594 244,13
               
               
                  6 175 677 330,06
               
               
                  – 2 083 085,93
               
               
                  – 2 083 085,93
               
               
                  0,00
               
            
                  EL
               
               
                  2 605 366 573,71
               
               
                  6 353 785,52
               
               
                  2 611 720 359,23
               
               
                  2 612 141 460,31
               
               
                  – 421 101,08
               
               
                  – 421 101,08
               
               
                  0,00